**Under Friluftslivets uke 2017 (2. – 10. sept) inviteres hele Norge til å bli med og feire friluftslivet. Bli med på feiringen i Vestfold!**



**Velkommen til politisk kokkekamp, friluftskonsert og en natt i naturen i vakre Melsomvik i Stokke, Sandefjord 2.september!**

#Nattinaturen i Melsomvik arrangeres av Forum for natur og friluftsliv i Vestfold. Over hele landet vil det være tilsvarende arrangement - «hele» Norge sover ute! Da Natt i naturen ble arrangert i 2015 overnattet ordførere, barn og voksne ute i telt, gapahuk eller under åpen himmel rundt om i landet, mange for aller første gang. Denne gangen inviterer vi spesielt stortingskandidatene, og vi vil gjerne se deg rundt leirbålet om kvelden i tillegg til politisk debatt og kokkekamp.

**Du er velkommen til å tilbringe natten sammen med oss i egen «politiker-camp», og vi holder av plass til deg i gapahuken. Vi er behjelpelig med utstyr og serverer verdens beste friluftsfrokost dagen etter.**

**Program 2.september:**

13:00 Friluftsaktiviteter for alle. Flere natur- og friluftslivsorganisasjoner har aktiviteter i tillegg til Vestfold fylkeskommune.

15:00 Politisk debatt og kokkekamp med konferansier fra scenen

16:00 Konsert med Ila Auto

18:30 Middag

19:30 Politisk bålsamtale med friluftsliv på agendaen

20:30 Kaffekos og småprat – samt forberedelser til en natt ute

Endringer i tidspunktet kan forekomme.

Vi anbefaler å ta dagen i sjøkanten sammen med hundrevis av andre 😊 FNF Vestfold vil invitere lokale- og regionale medier til å dekke den politiske debatten og kokkekampen mellom partiene.

**3.september** arrangerer Sandefjord Turistforening og Tønsberg og Omegn Turistforening Kom deg ut-dagen i Melsomvik, med en rekke aktiviteter for hele familien.

**Friluftslivets uke** arrangeres for 24. gang i 2017, som alltid fra første helg i september. Uken er en nasjonal feiring av friluftslivet og har som mål å inspirere enda flere til å ta turen ut i naturen, ha det gøy – og skape gode opplevelser. Den årlige feiringen arrangeres av landets friluftslivsorganisasjoner, og uken starter med #nattinaturen 2. september 2017.

**Vi håper du har lyst til å løfte og vise frem friluftslivet i Vestfold. Vær med på å sette fokus på friluftslivets potensial for folkehelsen og motivere flest mulig til å benytte seg av lokale tur- og friluftslivsmuligheter!**

Påmelding om du kan være med på debatt/kokkekamp med publikum, bålsamtale/#nattinaturen med ungdomsorganisasjonene eller aller helst begge deler til FNF Vestfold på e-post [vestfold@fnf-nett.no](mailto:vestfold@fnf-nett.no) eller telefon 48 292 616.

**Med vennlig hilsen  
Kristin S. Fredheim  
Fylkeskoordinator  
Forum for natur og friluftsliv /FNF Vestfold**  
Mobil 482 92 616  
[vestfold@fnf-nett.no](mailto:vestfold@fnf-nett.no)  
[www.fnf-nett.no](http://www.fnf-nett.no/)

**FNF er et samarbeidsforum for natur- og friluftslivsorganisasjoner.**   
Følgende er med i Vestfold:  **4H** Vestfold, **Naturvernforbundet** i Vestfold, **Norges Jeger- og Fiskerforbund** Vestfold, **Oslofjordens Friluftsråd**, Vestfold krets av Norges **Speiderforbund**, **Den Norske Turistforening** ved DNT Horten, Holmestrand og Omegn Turistforening, Larvik og Omegn Turistforening, Sandefjord Turistforening og Tønsberg og Omegn Turistforening, Norsk **Ornitologisk Forening** Vestfold, **Norges Padleforbund** ved Havpadlerne og Sandefjord Kajakk, Vestfold **Orienteringskrets**, Norsk **Botanisk Forening** Larvik, **Norges Sopp og Nyttevekstforening** ved Larvik Soppforening og Tønsberg Soppforening, **Syklistenes** **Landsforbund** i Larvik, Sandefjord Forvaltningsråd for Anadrome Laksefisker.

